
R E F E R A T   D E   A P R O B A R E
privind aprobarea criteriilor propuse pentru stabilirea ordinii de prioritate în soluţionarea cererilor de locuinţe şi în repartizarea locuinţelor 
pentru tineri, destinate închirierii


Prin Hotărârea Consiliului Local nr. 71/2019 au fost aprobate criteriile de stabilire a ordinii de prioritate, pentru repartizarea locuinţelor construite prin  Agenția Națională pentru Locuințe destinate închirierii.
Având în vedere prevederile art.14 alin. 8 lit. e) din H.G. nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998, și ținând cont de faptul că din anul 2019 și până în prezent au intervenit  o serie de modificări legislative, se impune adaptarea la noile prevederi legale a criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii.
Astfel, am inițiat prezentul proiect de hotărâre pentru aprobarea criteriilor propuse pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, în municipiul Brad, județul Hunedoara.  
	Hotărârea care se va adopta se va transmite spre avizare Ministerului Dezvoltării Lucrărilor Publice şi Administrației.
	Forma finală a criteriilor se va supune spre aprobare după obținerea avizului favorabil al Ministerului Dezvoltării Lucrărilor Publice şi Administrației.
	În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susținerea propunerii mele prevederile art. 8 alin. (3) din Legea nr. 152/1998 privind înfiinţarea Agenţiei Naţionale pentru Locuinţe, republicată cu modificările și completările ulterioare, ale art. 14 alin. (7) și alin. (8) din Hotărârea de Guvern nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările și completările ulterioare, ale art. 129 alin. (1), alin. (2) lit. d), alin. (7) lit. q),  din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

